recursal/SuperWikiNEXT-32B huggingface dataset:
**Κρεμάλα** είναι παιχνίδι του οποίου σκοπός είναι η αναζήτηση κρυφών λέξεων, γράμμα προς γράμμα από τους παίκτες. Είναι διαχρονικό και παίζεται από όλες τις ηλικίες.

Πώς παίζεται
------------

Ο αριθμός των παικτών της ποικίλλει από 2 έως 4. Τα βήματα που ακολουθούνται είναι σχετικά εύκολα. Αρχικά, σε μία κόλλα χαρτί ζωγραφίζεται μία κρεμάλα και δίπλα τοποθετούνται παύλες, όσες και τα γράμματα της λέξης που ψάχνει ο αντίπαλος. Ύστερα, ο αντίπαλος λέει ένα γράμμα από την αλφαβήτα· αν το γράμμα που είπε ο αντίπαλος υπάρχει μέσα στη λέξη, τότε τοποθετείται το γράμμα στη παύλα που αντιστοιχεί. Αν όμως είναι λάθος, τότε σχεδιάζεται το κεφάλι του πάνω στη κρεμάλα και σημειώνεται το γράμμα σε μία γωνία του χαρτιού, ώστε να ξέρει ποια γράμματα έχει πει. Με αυτόν τον τρόπο λοιπόν συνεχίζεται το παιχνίδι, είτε μέχρι να βρει ο αντίπαλος τη λέξη ή μέχρι να χάσει, αν σχεδιαστούν όλα τα μέλη του σώματος και δεν έχει βρει ακόμη τη λέξη.

* 
* 
* 
* 
* 
* 

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κρεμάλα (παιχνίδι)**  |

Παραπομπές
----------

1. ↑  Μάθηση με Ψηφιακά Παίγνια στο Σημασιολογικό Ιστό: διεθνοποιημένη μέθοδος μέσω της Ελληνικής DBpedia Learning with Digital Games in Semantic Web: Internationalized Method via the Greek DBpedia, Δέσποινα-Ελεάνα Ιωάννη Χρυσού, 2012, [http:/invenio.lib.auth.gr/record/131020/files/GRI-2013-9852.pdf], Μεταπτυχιακή διπλωματική εργασία, ΑΠΘ
2. ↑  «Children's Folk Games Project\* Greek Games». *www.estcomp.ro*. Ανακτήθηκε στις 15 Φεβρουαρίου 2024.
Ο **Νικολάι Βλαντίμιροβιτς Ταλύζιν** (ρωσικά: Никола́й Влади́мирович Талы́зин; 28 Ιανουαρίου 1929 – 23 Ιανουαρίου 1991) ήταν Σοβιετικός πολιτικός, οικονομολόγος και επικεφαλής του Γκοσπλάν, ή της Επιτροπής Κρατικού Σχεδιασμού.

Ο Ταλύζιν επιλέχθηκε από τον Μιχαήλ Γκορμπατσόφ τον Οκτώβριο του 1985 για να βοηθήσει στην έναρξη του προγράμματος οικονομικής αλλαγής, γνωστό ως Περεστρόικα, αφού υπηρέτησε πέντε χρόνια ως σοβιετικός εκπρόσωπος στο Κομεκόν, το εμπορικό μπλοκ της Ανατολικής Ευρώπης. Διορίστηκε επικεφαλής της Επιτροπής Κρατικού Σχεδιασμού, ή Γκοσπλάν, όταν σχεδόν κάθε τομέας της σοβιετικής οικονομίας βρισκόταν ακόμα υπό τον έλεγχο του κράτους. Έγινε ένας από τους τρεις Πρώτους Αναπληρωτές Πρωθυπουργούς εκείνη την εποχή, καθώς και μέλος του Πολιτικού Γραφείου του Κομμουνιστικού Κόμματος χωρίς δικαίωμα ψήφου.

Το καθήκον της επιτροπής σχεδιασμού μετατοπίστηκε από τον καθορισμό στόχων παραγωγής στη χαρτογράφηση της οικονομικής στρατηγικής, καθώς ο Γκορμπατσόφ προώθησε τις οικονομικές του μεταρρυθμίσεις. Ο Ταλύζιν δέχτηκε έντονη κριτική και μετακόμισε στη θέση του επικεφαλής του Γραφείου Κοινωνικής Ανάπτυξης το 1988, που κατηγορήθηκε για την επιβράδυνση των μεταρρυθμίσεων. Τον Σεπτέμβριο του 1989, καθώς η περεστρόικα πέτυχε να παράγει τα αποτελέσματα που είχε υποσχεθεί, απολύθηκε, μαζί με πολλούς άλλους συντηρητικούς στην κυβέρνηση του Νικολάι Ριζκόφ, τους οποίους κατηγόρησε για την επιβράδυνση του ρυθμού των μεταρρυθμίσεων.

Βραβεία και διακοσμήσεις
------------------------

* Τάγμα του Λένιν
* Τάγμα της Οκτωβριανής Επανάστασης
* Τάγμα του Κόκκινου Λαβάρου της Εργασίας
* Τάγμα του Ερυθρού Αστέρα
* Βραβευμένος με το Κρατικό Βραβείο της ΕΣΣΔ, δύο φορές (1968, 1974)

Παραπομπές
----------

1. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
2. 1 2  (Γερμανικά) *Munzinger Personen*. 00000016268. Ανακτήθηκε στις 9  Οκτωβρίου 2017.
Η **Χριστίνα Αποστολίδη** είναι Ελληνίδα συγγραφέας παιδικών κι εφηβικών βιβλίων, καθώς επίσης και στιχουργός-συνθέτρια παιδικών τραγουδιών.

Γεννήθηκε στην Αθήνα, όπου μεγάλωσε και σπούδασε Επικοινωνία και Μέσα Μαζικής Ενημέρωσης στο Εθνικό και Καποδιστριακό Πανεπιστήμιου Αθηνών. Στη συνέχεια, ακολούθησε μεταπτυχιακές σπουδές στο London School of Economics and Political Science. 

Έχει εργαστεί στην έρευνα αγοράς και ως σύμβουλος και στέλεχος marketing.

Έργα και διακρίσεις
-------------------

Το πρώτο βιβλίο για παιδιά της Χριστίνας Αποστολίδη, **Ο Λύκος και η Πεταλούδα**, κυκλοφόρησε το 2019 από τις εκδόσεις Μίνωας. Ακολούθησε **Το Άτακτο Καπέλο**, επίσης από τις εκδόσεις Μίνωας (2020).

Το 2021, δύο κείμενά της διακρίθηκαν με έπαινο στους διαγωνισμούς της Γυναικείας Λογοτεχνικής Συντροφιάς,το διήγημα για νέους 14+ με τίτλο **Η Βαλίτσα** και η ιστορία εκτενούς φόρμας για παιδιά 10-14 ετών με τίτλο **Χόρεψε μαζί μου**, η οποία εκδόθηκε το 2023 από τις εκδόσεις Ψυχογιός.

Το 2022, κυκλοφόρησε από τις εκδόσεις Ψυχογιός η ιστορία βραχείας φόρμας για παιδιά 5-8 ετών **Πάρτι στο Ποτάμι** η οποία τιμήθηκε με αναγραφή στους Βραχείς Καταλόγους των διαγωνισμών του Ελληνικού Τμήματος ΙΒΒΥ 2023 και τον Κατάλογο The White Ravens 2023 της Διεθνούς Βιβλιοθήκης Νεότητας του Μονάχου,

Από τις εκδόσεις Μίνωας έχει επίσης εκδοθεί η σειρά παιδικών βιβλίων για τα συναισθήματα **Οχ, πρασίνισα!** (2022), **Οχ, κοκκίνισα!** (2023) και **Οχ, κιτρίνισα!** (2024).

Συμμετοχή σε συλλογικά έργα
---------------------------

* 2023 - Ακολουθώ το βαθύ μου χτυποκάρδι, Έκδοση: Μουσείο Καζαντζάκη

Στίχοι
------

|  | ΤΙΤΛΟΣ ΤΡΑΓΟΥΔΙΟΥ | ΠΡΩΤΗ ΕΚΤΕΛΕΣΗ |
| --- | --- | --- |
| 2020 | **Το Άτακτο Καπέλο** | Δημήτρης Παγωμένος, Χριστίνα Αποστολίδη |
| 2021 | **Ο Λύκος και η Πεταλούδα** | Δημήτρης Παγωμένος |
| 2022 | **Οχ, πρασίνισα!** | Χριστίνα Αποστολίδη |
| 2022 | **Πάρτι στο Ποτάμι** | Μαρία Καριωτάκη, Νίκος Βογιατζάκης |
| 2024 | **Το Κίτρινο Μαΐμουδάκι** | Εμμανουέλα Νινιράκη, Νίκος Βογιατζάκης |

Παραπομπές
----------

1. ↑  «ΠΡΟΣΩΠΟ – Βιβλιοnet» (στα Αγγλικά). Ανακτήθηκε στις 11 Φεβρουαρίου 2024.
2. ↑  «Παιδικά τραγούδια της Χριστίνας Αποστολίδη».
3. ↑  «ΑΠΟΤΕΛΕΣΜΑΤΑ & ΣΧΟΛΙΑ 66ου ΠΑΝΕΛΛΗΝΙΟΥ ΔΙΑΓΩΝΙΣΜΟΥ ΣΥΓΓΡΑΦΗΣ & ΕΙΚΟΝΟΓΡΑΦΗΣΗΣ ΒΙΒΛΙΩΝ ΓΙΑ ΠΑΙΔΙΑ ΚΑΙ ΝΕΟΥΣ 2021». 13 Μαρτίου 2023. Ανακτήθηκε στις 11 Φεβρουαρίου 2024.
4. ↑  «Η βραχεία λίστα των Βραβείων του Κύκλου Παιδικού Βιβλίου Ελληνικού Τμήματος ΙΒΒΥ 2023».
5. ↑  Jugendbibliothek, Internationale. *White Ravens Database: A party on the river*.
6. ↑  Συλλογικό, Έργο. *Ακολουθώ το βαθύ μου χτυποκάρδι (Επιμέλεια: Γιάννης Φαρσάρης)*. Ηράκλειο: Μουσείο Καζαντζάκη. σελ. .
Η **Ελληνική Ομοσπονδία Χόκεϋ** (**ΕΛ.Ο.Χ.**) είναι διοικητικός φορέας, υπεύθυνος για το άθλημα του χόκεϊ επί χόρτου στην Ελλάδα. Συστάθηκε το 1994, ενώ η έδρα της βρίσκεται στην Αθήνα. Το 1996 αναγνωρίστηκε από τη Γενική Γραμματεία Αθλητισμού. Αποτελούσε τη διοργανώτρια αρχή του Πανελλήνιου Πρωταθλήματος και του Κυπέλλου. Συντονίζει επίσης τις εθνικές ομάδες ανδρών, γυναικών και νέων της χώρας.

Το 2014, με απόφαση του Υφυπουργού Αθλητισμού και Πολιτισμού, ανακλήθηκε η αθλητική αναγνώριση της Ελληνικής Ομοσπονδίας Χόκεϋ. Την ευθύνη για το άθλημα ανέλαβε η Ελληνική Γυμναστική Ομοσπονδία.

Τον Ιούλιο του 2021 χορηγήθηκε εκ νέου ειδική αθλητική αναγνώριση στην ΕΛ.Ο.Χ.

Παραπομπές
----------

1. ↑  Ελληνική Ομοσπονδία Χόκεϋ Αρχειοθετήθηκε 2017-07-24 στο Wayback Machine. ΕΛ.Ο.Χ.
2. ↑  Και τυπικά τέλος το χόκεϊ Αρχειοθετήθηκε 2017-07-24 στο Wayback Machine. sentragoal.gr
3. ↑  Λακασάς, Απόστολος (28 Νοεμβρίου 2014). «Κάθε χωριό και ομάδα… χόκεϊ στην Αργολίδα». *Η ΚΑΘΗΜΕΡΙΝΗ* (στα greek). Ανακτήθηκε στις 25 Φεβρουαρίου 2024. CS1 maint: Μη αναγνωρίσιμη γλώσσα (link)
4. ↑  «Ανάρτηση Πράξεων στο Διαδίκτυο | Πρόγραμμα Δι@ύγεια - ΧΟΡΗΓΗΣΗ ΕΙΔΙΚΗΣ ΑΘΛΗΤΙΚΗΣ ΑΝΑΓΝΩΡΙΣΗΣ ΣΤΗΝ ΕΛΛΗΝΙΚΗ ΟΜΟΣΠΟΝΔΙΑ ΧΟΚΕΥ». *diavgeia.gov.gr*. 14 Ιουλίου 2021. Ανακτήθηκε στις 25 Φεβρουαρίου 2024.

Εξωτερικοί σύνδεσμοι
--------------------

* Επίσημος ιστότοπος
Ο **Στρατοκλής** ήταν ιερομάρτυρας και ο πρώτος επίσκοπος Πατρών, μετά τον ιδρυτή της πατραϊκής εκκλησίας Απόστολο Ανδρέα.

Βιογραφικά στοιχεία
-------------------

Ηταν ο πρώτος επίσκοπος Πατρών μετά από τον ιδρυτή της πατραϊκής εκκλησίας Απόστολο Ανδρέα, αδελφός του Αιγεάτη, ρωμαίου διοικητή της Αχαΐας, που τον αντικατέστησε όταν αυτός πήγε στην Ρώμη να ανανεώσει την εξουσία του. 

Την εποχή εκείνη, στην Πάτρα είχε έρθει ο Απόστολος Ανδρέας και από τους πρώτους μαθητές του ήταν ο Στρατοκλής, μαζί με την γυναίκα του Αιγεάτη, την Μαξιμίλλα. Ο Στρατοκλής έγινε χριστιανός, όταν κάποια μέρα ένας υπηρέτης του έπαθε βαριά επιληπτική κρίση και τον πήγε στον απόστολο ο οποίος και τον θεράπευσε. 

Οταν γύρισε από την Ρώμη ο Αιγεάτης σταύρωσε τον απόστολο Ανδρέα, ο οποίος πριν πεθάνει, χειροτόνησε επίσκοπο Πάτρας τον Στρατοκλή. Η Μαξιμίλλα μαζί με τον Στρατοκλή ζήτησαν και πήραν το σώμα του Ανδρέα και το έθαψαν στον τόπο του μαρτυρίου του, εκεί όπου σήμερα βρίσκεται ο ομώνυμος ναός. Μαζί έχτισαν το κτήριο επισκοπής και πολλά ησυχαστήρια. Έδωσαν όλη την περιουσία τους στους φτωχούς και αφοσιώθηκαν στην μετάδοση και καθιέρωση του χριστιανισμού στην Πάτρα. Οι συνεχείς διώξεις των Ρωμαίων τους ανάγκασαν να παίρνουν πολλές προφυλάξεις.

|  |  |  |
| --- | --- | --- |
| ΠροκάτοχοςΑπόστολος Ανδρέας | **Επίσκοπος Πατρών** | ΔιάδοχοςΗρωδίων |

Παραπομπές
----------

1. ↑  Ιερά Μητρόπολις Πατρών, τοπική αγιολογία
2. 1 2  Θωμόπουλος 1888, σελ. 180
3. ↑  Θωμόπουλος 1888, σελ. 181
4. ↑  Θωμόπουλος 1888, σελ. 183
5. ↑  Θωμόπουλος 1888, σελ. 184

Πηγές
-----

* *Ιστορία της πόλεως Πατρών, από αρχαιοτάτων χρόνων μέχρι του 1821*, Tόμος Α΄, τέταρτη έκδοση, επιμέλεια Βασίλης Λάζαρης, Στέφανος Θωμόπουλος, Αχαϊκές εκδόσεις, Πάτρα 1998 ISBN 960-7960-08-4
* Στέφανος Θωμόπουλος, Ιστορία της πόλεως Πατρών, από αρχαιοτάτων χρόνων μέχρι του 1821], έκδοση 1888
* Εφημερίδα *Εμπρός*, φύλλο 29-11-1949 , από την Ψηφιακή εθνική βιβλιοθήκη
Ο **Πλούταχος** ήταν χριστιανός Επίσκοπος Πατρών τον 4ο αιώνα. Διοικητικά υπαγόταν στον Επίσκοπο Κορίνθου.

Η θητεία του Πλούταρχου δεν είναι γνωστή, αναφέρεται σε πηγές πριν τον επίσκοπο Αλέξανδρο και από την συμμετοχή του σε σύνοδο είναι γνωστό ΄ότι έζησε και έδρασε τον 4ο αιώνα. 

Ο Πλούταχος ήταν συνοδικός και πήρε μέρος στην τοπική σύνοδο της Σαρδικής το 342 η το 343 όπου υπέγραψε ως *Πλούταρχος από Αχαίας των Πατρών* αντί του σωστού *από Πατρών της Αχαΐας*. Από την υπογραφή του συμπεραίνετε από κάποιους ιστορικούς ότι δεν ήταν κανονικός επίσκοπος της Πάτρας αλλά λόγω χηρείας του επισκοπικού θρόνου αναπλήρωνε τον θρόνο.

Ο επόμενος γνωστός επίσκοπος ήταν ο Περιγένης.

|  |  |  |
| --- | --- | --- |
| Προκάτοχος*άγνωστος* | **Επίσκοπος Πατρών4ος αιώνας** | ΔιάδοχοςΠεριγένης |

Παραπομπές
----------

1. 1 2 3  Στέφανος Θωμόπουλος, Ιστορία της Πόλεως των Πατρών, σελ. 219
2. ↑  Γεράσιμος Ιωάννου Κονιδάρης, Εκκλησιαστική ιστορία της Ελλάδος... 1960, σελ. 52
3. ↑  Συμβολή στην Επισκοπική Ιστορία των Πατρών
O **Κάρολος Γ΄**, ιταλ. Carlo III Tocco (1464 - 1518) από τον Οίκο των Τόκκων ήταν τιτουλάριος δεσπότης της Ηπείρου (Άρτας) και της Ζακύνθου.

Βιογραφία
---------

Ήταν γιος (ο μόνος από τον πρώτο γάμο) του Λεονάρδου Γ΄ παλατινού κόμη της Κεφαλληνίας, Ζακύνθου & Λευκάδας & δεσπότη της Ηπείρου και της πρώτης συζύγου του Μιλίτσας Μπράνκοβιτς, κόρης του Λαζάρ δεσπότη της Σερβίας.

Η μητέρα του απεβίωσε κατά τη γέννησή του. Την εποχή του παππού του Καρόλου Β΄ τα Ιωάννινα είχαν καταληφθεί από τους Οθωμανούς και το δεσποτάτο είχε περιοριστεί στην Άρτα και τα νησιά. Την εποχή του πατέρα του χάθηκαν και αυτά. Ο δεύτερος γάμος του Λεονάρδου Γ΄ ήταν με τη Φραντσέσκα Μαρτσάνο, ανιψιά του Φερδινάνδου Α΄ της Νάπολης, καθώς ο Λεονάρδος Γ΄ ήθελε να αμυνθεί από την επιβουλή της Βενετίας. Όταν του επιτέθηκαν οι Οθωμανοί δεν αμύνθηκε, αλλά διέφυγε (1479) με τους θησαυρούς του στη Νάπολη, όπου ο βασιλιάς του έδωσε αρκετά φέουδα· απεβίωσε το 1499. Έμειναν μόνο οι τίτλοι.

Ο Κάρολος Γ΄ έλαβε επίδομα από τον βασιλιά της Νάπολης και τον πάπα. Στα τέλη της αρχιερατείας του πάπα Αλεξάνδρου ΣΤ΄ Βοργία, ο Κάρολος Γ΄ ήταν διοικητής του Κολεγίου των Καρδιναλίων στη Ρώμη και αργότερα υπηρέτησε στον στρατό του Μαξιμιλιανού Α΄ των Αψβούργων.

Πηγές
-----

* Miller, William (1908). The Latins in the Levant: A History of Frankish Greece (1204–1566). London: John Murray. OCLC 563022439.
* Nicol, Donald (1968). The Byzantine family of Kantakouzenos (Cantacuzenus) ca. 1100-1460: A Genealogical and Prosopographical Study. Dumbarton Oaks studies 11. Washington, DC: Dumbarton Oaks Center for Byzantine Studies. OCLC 390843.
* Setton, Kenneth M. (1978). The Papacy and the Levant (1204–1571), Volume II: The Fifteenth Century. Philadelphia: The American Philosophical Society. ISBN 0-87169-127-2.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5083150749012216420004
* SUDOC: 204207800

 |

 |
Ο **Φίλιππος** (π. 1332 - 4 Αυγούστου 1369/70) από τον Οίκο των Γουέλφων ήταν κοντόσταυλος της Ιερουσαλήμ και πρίγκιπας του Γκρουμπενχάγκεν.

Βιογραφία
---------

Ήταν ο 4ος γιος του Ερρίκου Β΄ *ντε Γκρέτσια* και της δεύτερης συζύγου του Ελοΐζ/Ελβίς, κόρη του Φιλίππου του Ιμπελέν, σενεσάλη της Ιερουσαλήμ. Ο πατέρας του ήταν πρίγκιπας του Γκρουμπενχάγκεν και επειδή ήταν ο πρωτότοκος, θα μπορούσαν οι γιοί του να τον διαδεχθούν στο πριγκιπάτο. Αλλά τέσσερις από αυτούς ακολούθησαν εκκλησιαστική σταδιοδρομία και άλλοι τρεις έκαναν την τύχη τους μακριά: ο Όθων νυμφεύτηκε (σε 2ο γάμο) την Ιωάννα Α΄ Καπετιδών-Ανζού, βασίλισσα της Νάπολης, ο Φίλιππος έγινε κοντόσταυλος στην Ιερουσαλήμ και ο Μπαλτάζαρ *δεσπότης της Ρωμανίας*. Επιπλέον δεν επέστρεψαν ποτέ και δεν άφησαν άρρενες απογόνους, έτσι το πριγκιπάτο του Γκρουμπενχάγκεν έμεινε στο νεότερο αδελφό του Ερρίκου Β΄, τον Ερνέστο Α΄.

Ο πατέρας του ήταν αδελφός της (Αδελαΐδας) Ειρήνης του Μπράουνσβαϊγκ, 1ης συζύγου του Ανδρόνικου Γ΄ Παλαιολόγου Αυτοκράτορα των Ρωμαίων. Είχε επισκευτεί την αδελφή του στην Κωνσταντινούπολη, από όπου και το παρωνύμιό του *de Graecia*.

Οικογένεια
----------

Πρώτα νυμφεύτηκε την Χελίζια/Ελβίς ντε Νταμπιέρ, κόρη του Εύδη του Νταμπιέρ και της Ισαβέλλας των Λουζινιάν, και είχε τέκνο:

* Χέλβις 1353-1421, παντρεύτηκε τον Ιάκωβο Α΄ των Πουατιέ-Λουζινιάν βασιλιά της Κύπρου, γιο του Ούγου Δ΄ της Κύπρου, και είχαν τέκνα:
	+ Ιανός 1375-1432, βασιλιάς της Κύπρου.
	+ Μαρία 1381-1404, παντρεύτηκε τον Λαδίσλαο των Καπετιδών-Ανζού βασιλιά της Νάπολης.
	+ άλλα 10 τέκνα.

Σε δεύτερο γάμο νυμφεύτηκε τη συμπεθέρα του Αλίκη του Ιμπελέν, κόρη του Γκυ σενεσάλη της Κύπρου και χήρα του Ούγου Δ΄ των Πουατιέ-Λουζινιάν βασιλιά της Κύπρου, αλλά δεν απέκτησε απογόνους.

Πηγές
-----

* Allgemeine Deutsche Biographie, vol. 11, p. 485-486


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Philip of Brunswick-Grubenhagen  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Αγνή η Μομφερρατική** (1187 - 1208) ήταν Λατίνα αυτοκράτειρα της Κωνσταντινούπολης, πρώτη σύζυγος του δεύτερου Λατίνου αυτοκράτορα Ερρίκου της Φλάνδρας, κόρη του Βονιφάτιου του Μομφερρατικού, ιδρυτή του Λατινικού βασιλείου της Θεσσαλονίκης και της πρώτης συζύγου του Έλενας ντελ Μπόσκο, κόρης του Άνσελμου, μαρκησίου του Μπόσκο. Ηταν αδελφή του Γουλιέλμου ΣΤ΄ του Μομφερρατικού και της Βεατρίκης του Μομφερράτου, μεγαλύτερης ετεροθαλούς αδελφής του Δημητρίου Μομφερρατικού, βασιλέως της Θεσσαλονίκης.

Σύμφωνα με τον ιστορικό Γοδεφρείδο Βελλεαρδουίνο, η Αγνή βρισκόταν στην Λομβαρδία όταν ο πατέρας της έστειλε σαν απεσταλμένο του τον Όθων ντε Λα Ρος, κύρη των Αθηνών, στον Λατίνο Αυτοκράτορα της Κωνσταντινούπολης με την κόρη του Αγνή προκειμένου να ισχυροποιήσουν και οι δυο μαζί την συμμαχία τους εναντίον των Βουλγάρων. Την συνόδευσε στην Κωνσταντινούπολη ο ίδιος ο Γοδεφρείδος Βιλλεαρδουίνος όπου τελέστηκαν οι γάμοι στον Καθεδρικό ναό της Αγίας Σοφίας στις 4 Φεβρουαρίου 1207. Οι μεγαλοπρεπείς γιορτές που συνόδευσαν τον γάμο πραγματοποιήθηκαν στο παλάτι των Βουκολέων. 

Τον Σεπτέμβριο του ίδιου χρόνου η Αγνή έμεινε έγκυος και ο Ερρίκος έστειλε απεσταλμένο στον πεθερό του να τον πληροφορήσει για τα ευχάριστα νέα αλλά δεν πρόλαβε να τα μάθει επειδή ο Βονιφάτιος ο Μομφερρατικός σκοτώθηκε στην Μάχη της Μοσυνούπολης εναντίον των Βουλγάρων. Η Αγνή πέθανε πρόωρα πιθανότατα από επιπλοκές στην εγκυμοσύνη μαζί με το παιδί της.

Παραπομπές
----------

1. ↑
2. ↑

Εξωτερικοί σύνδεσμοι
--------------------

* ΚΩΝΣΤΑΝΤΙΝΟΥΠΟΛΗ, Λατινική Αυτοκρατορία
* Χρονικά της Δ Σταυροφορίας και της κατάκτησης της Κωνσταντινούπολης
* Γενεαλογικό δέντρο του Μομφερρατικού Οίκου


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Agnes of Montferrat  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το λεγόμενο **Προσύμφωνο Λονδίνου (1878)** ήταν ένα Αγγλορωσικό προσύμφωνο – συνομολόγηση που αφενός μεν, αποκλιμάκωσε την ένταση που είχε δημιουργήσει η συνθήκη του Αγίου Στεφάνου με πρόδηλο τον κίνδυνο ενός αγγλορωσικού πολέμου που επαπειλούταν, και αφετέρου άνοιξε τον δρόμο για την σύγκληση του Συνεδρίου του Βερολίνου.

Με την επιστροφή από την Αγία Πετρούπολη του Ρώσου πρέσβη κόμη Πέτρου Σουβάλωφ στο Λονδίνο, μετά και από παρέμβαση του καγκελάριου της Γερμανικής Αυτοκρατορίας Βίσμαρκ ξεκίνησαν άμεσες συνομιλίες μεταξύ της Αγγλικής κυβέρνησης για τον επαναπροσδιορισμό των συνόρων της Βουλγαρίας όπως είχαν καθορισθεί αυτά στη Συνθήκη του Αγίου Στεφάνου.

Το προσύμφωνο αυτό ολοκληρώθηκε τελικά με συνομολόγηση στις 18 Μαΐου / 31 Μαΐου (π.ημερ. /ν.ημερ.) (1878) μεταξύ Σώλσμπερυ και Σουβάλωφ. Σύμφωνα με αυτό έγινε αποδεκτή η τροποποίηση των βουλγαρικών συνόρων από μεν προς Νότο απομάκρυνση αυτών από του Αιγαίου και η διαίρεση της Βουλγαρίας σε δύο τμήματα, το μεν βόρειο με πλήρη πολιτική αυτονομία με ανεξάρτητη κυβέρνηση, ενώ το νότιο που αφορούσε την Ανατολική Ρωμυλία με απλή διοικητική αυτονομία.

Κατόπιν της συνομολόγησης αυτής άνοιξε ο δρόμος για σύγκληση ευρωπαϊκού συνεδρίου στο Βερολίνο όπου έκλινε και το κέντρο βαρύτητας κατόπιν των μεταξύ των Μεγάλων Δυνάμεων συνεννοήσεων όπου και ορίσθηκε για τις 1 Ιουνίου / 13 Ιουνίου (π.ημερ / ν.ημε.).

Πηγές
-----

* *Μεγάλη Ελληνική Εγκυκλοπαίδεια*, τόμ. Ζ΄, σελ. 124
Το **Κέλυφος Almquist** (**Almquist shell**, **A Shell**, **ash** ή **sh**) αρχικά δημιουργήθηκε από τον Kenneth Almquist σαν κλώνος της έκδοσης του κελύφους Bourne του SVR4 και στις μεταγενέστερες διανομές του [BSD]] αποτελούσε ένα γρήγορο και μικρό κέλυφος του Unix συμβατό κατά POSIX που αντικαθιστούσε το κέλυφος Bourne. Αρχικά δεν είχε διόρθωση γραμμής ή ιστορικό εντολών, χαρακτηριστικά που ο Almquist πίστευε ότι έπρεπε να ανήκουν στον πρόγραμμα που έλεγχε το τερματικό.

Παραλλαγές του ash είναι εγκατεστημένες σαν το προεπιλεγμένο κέλυφος (/bin/sh) στο FreeBSD, στο NetBSD, στο DragonFly BSD και στο Minix. Το ash είναι επίσης αρκετά δημοφιλές σε ενσωματωμένα συστήματα Linux και ο κώδικάς του έχει ενσωματωθεί στο εκτελέσιμο πολλαπλών λειτουργιών BusyBox που χρησιμοποιείται συχνά σε αυτά. Η έκδοση του ash του Debian είναι γνωστή σαν κέλυφος Almquist του Debian (Debian Almquist Shell ή dash).

Κάποιες διανομές του Linux επίσης χρησιμοποιούν σαν προεπιλεγμένο κέλυφος κάποια έκδοση του ash, αν και το κέλυφος Bash είναι πιο δημοφιλές. Το Ubuntu συνδέει συμβολικά (symlink) το /bin/sh στο κέλυφος dash για ταχύτερη εκτέλεση των σεναρίων κελύφους, αλλά κρατά το Bash σαν το προεπιλεγμένο κέλυφος εισόδου χρήστη (login shell).

Δείτε επίσης
------------

* Κέλυφος Almquist του Debian
* test (Unix)

Παραπομπές
----------

* Παραλλαγές του Ash (Almquist Shell) (Αγγλικά)

1. ↑  Error: Unable to display the reference properly. See the documentation for details.

|  |  |  |  |
| --- | --- | --- | --- |
| 

| π • σ • ε
Κελύφη του Unix |
| --- |
|  |
| 
* Bash
* Bourne
* (Debian) Almquist
* csh
* Es
* Esh
* Friendly interactive shell
* Korn
* PWB
* Perl
* Rc
* Scsh
* Stand-alone
* tcsh
* Τόμσον
* Wish
* Z
 |

 |
Η **Σουηδική Ακαδημία** (σουηδικά: *Svenska Akademien*), είναι μια από τις Βασιλικές Ακαδημίες της Σουηδίας. Ιδρύθηκε το 1786 από τον βασιλιά Γουστάβο Γ΄. Ακολουθώντας το πρότυπο της Γαλλικής Ακαδημίας, αριθμεί 18 μέλη. Το μότο της ακαδημίας είναι "Ταλέντο και Γούστο" ("Snille och Smak" στα Σουηδικά). Κύριος στόχος της ακαδημίας είναι να επεκτείνει περαιτέρω την "αγνότητα, τη δύναμη και το μεγαλείο της Σουηδικής Γλώσσας" ("Svenska Språkets renhet, styrka och höghet"). Γι'αυτό το σκοπό εκδίδει δύο λεξικά.

Από το 1901, η Σουηδική Ακαδημία λαμβάνει κάθε χρόνο την απόφαση για το ποιος θα είναι ο νικητής του Βραβείου Νόμπελ Λογοτεχνίας, προς τιμήν του δωρητή Άλφρεντ Νόμπελ.

Η Ακαδημία χρησιμοποιεί τον πάνω όροφο του κτηρίου του Χρηματιστηρίου της Στοκχόλμης για τις συγκεντρώσεις και τις απονομές του βραβείου Νόμπελ.

Εικόνες
-------

* Το κτήριο που στεγάζει τις εκδηλώσεις της ΑκαδημίαςΤο κτήριο που στεγάζει τις εκδηλώσεις της Ακαδημίας
* Το κτήριο της Ακαδημίας από ψηλά, κάτω αριστεράΤο κτήριο της Ακαδημίας από ψηλά, κάτω αριστερά

Δείτε επίσης
------------

* Κατάλογος ρυθμιστών γλωσσών

Παραπομπές
----------

1. ↑  Store norske leksikon (2005–2007). «Svenska Akademien». *Store norske leksikon*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σουηδική Ακαδημία** |

* Σουηδική Ακαδημία - Επίσημη Ιστοσελίδα στα Σουηδικά
* Σουηδική Ακαδημία - Επίσημη Ιστοσελίδα στα Αγγλικά
* SAOL online - Λεξικό της ακαδημίας
* SAOB online - δεύτερο λεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157826502
* LCCN: n80030526
* ISNI: 0000 0001 2097 7108
* GND: 1001476-7
* SELIBR: 130540
* SUDOC: 026425475
* BNF: cb11867519d (data)
* BIBSYS: 90063220
* NLA: 36544899
* NKC: kn20040301007
* CiNii: DA09533282

 |

 |
Οι **σφαιρίνες** είναι πρωτεΐνες του πλάσματος που σχηματίζονται κυρίως στο ήπαρ, αλλά επίσης και στο λεμφικό και δικτυοενδοθηλιακό σύστημα. Υπάρχουν τρεις τύποι πρωτεϊνών στην οικογένεια των σφαιρινών: άλφα, βήτα και γάμμα. Οι α1 σφαιρίνες περιλαμβάνουν την α1-αντιθρυψίνη, την α1-όξινη γλυκοπρωτεΐνη, την α-εμβρυϊκή πρωτεΐνη (αFP), την πρωτεΐνη δεσμεύουσα την κορτιζόλη και τη σφαιρίνη δεσμεύουσα τη θυροξίνη. Οι α2 σφαιρίνες περιλαμβάνουν την απτοσφαιρίνη, την α2-μακροσφαιρίνη και τη σερουλοπλασμίνη. Οι β σφαιρίνες περιλαμβάνουν την τρανσφερίνη, τις β-λιποπρωτεΐνες και συστατικά του συμπληρώματος. Οι γ σφαιρίνες περιλαμβάνουν τις ανοσοσφαιρίνες
IgG, IgA, IgM, IgD και IgE.

Οι λειτουργίες που εξυπηρετούνται από τις σφαιρίνες περιλαμβάνουν τη ρύθμιση της οξεοβασικής ισορροπίας, τη μεταφορά συστατικών του αίματος, όπως των λιπιδίων, των βιταμινών, των ορμονών, του σιδήρου, του χαλκού και διαφόρων ενζύμων καθώς και τη δραστηριότητα των αντισωμάτων.
Ο **Κωνσταντίνος Α΄,** γεωργιανά: კონსტანტინე I *Κωνσταντίνος Ι (απεβ.* το 1327) από τον Οίκο των Βαγρατιδών-Ιβηρίας, ήταν βασιλιάς του Ιμερέτι (δυτικής Γεωργίας) από το 1293 έως το 1327.

Ένταξη και εμφύλιος πόλεμος
---------------------------

Ήταν γιος του Δαβίδ ΣΤ΄ Ναρίν βασιλιά της Γεωργίας και της συζύγου του Tάμαρ Αμανελίσντζε, ή μίας πριγκίπισσας των Παλαιολόγων. Ο Κωνσταντίνος Α΄ διαδέχθηκε στον θρόνο του Ιμερέτι τον πατέρα του, όταν εκείνος απεβίωσε το 1293. Σε αντίθεση με τους ομολόγους του στην ανατολική Γεωργία, ο Κωνσταντίνος Α΄ παρέμεινε ανεξάρτητος από την ηγεμονία των Ιλχανιδών, αλλά αντιμετώπισε σοβαρές εσωτερικές αναταραχές, καθώς ο μικρότερος αδελφός του Μιχαήλ αντιτάχθηκε στη διαδοχή από τον Κωνσταντίνο Α΄ και κατέλαβε τον έλεγχο των περιοχών Ράτσα, Λεχκχούμι και Αργκβέτι. Μάταια οι ευγενείς του Ιμερέτι προσπάθησαν να συμφιλιώσουν τα αδέλφια οι εσωτερικές συγκρούσεις συνέχισαν να αναστατώνουν τη χώρα.

Οι μεγάλοι ευγενείς εκμεταλλεύτηκαν την κατάσταση για να διεκδικήσουν την αυτονομία τους. Ο Γκιόργκι Α΄ Νταντιάνι, δούκας της Mινγκρέλια, υπέταξε μεγάλο μέρος του δουκάτου του Tσχούμι και επέκτεινε τις κτήσεις του μέχρι την Ανακοπία. Οι Σερβασίντζε περιχαρακώθηκαν στην Αμπχαζία, οι Γκουριέλι στη Γκουρία και οι Βαρντανίντζε στο Σβανέτι, δείχνοντας μικρή υποτέλεια στη βασιλική εξουσία. Ο Κωνσταντίνος Α΄ απεβίωσε μέσα σε αυτές τις αναταραχές το 1327 χωρίς να έχει παιδιά, και ο αδελφός του Μιχαήλ τον διαδέχθηκε ως βασιλιάς.

Πολιτισμός
----------

Ο Κωνσταντίνος Α΄ είναι γνωστό ότι αποκατέστησε τη Μονή του Σταυρού στην Ιερουσαλήμ στη Γεωργιανή ιδιοκτησία το 1305. Επίσης ανακαίνισε και ξαναζωγράφισε το μοναστήρι. Οι συνεισφορές του τονίζονται σε ένα έγγραφο, που καθιερώνει την εορτή της Αγάπης, κατά τη βασιλεία του, στις 21 Μαΐου, ημέρα εορτής του Αγίου Κωνσταντίνου (Κωνσταντίνου Α΄ του Μεγάλου). Ο Κωνσταντίνος Α΄ μπορεί να είναι ένα άγνωστο βασιλικό πρόσωπο, που απεικονίζεται σε μια νωπογραφία στο Ιενάσι στο Άνω Σβανέτι. Οι δεσμοί του με εκείνη την περιοχή είναι επίσης γνωστοί από ένα καταστατικό, που εξέδωσε ο Κωνσταντίνος Α΄ στο γένος των Σβαν Γκοσκοτελιάνι.

Βιβλιογραφικές αναφορές
-----------------------

1. 1 2 3  Rayfield, Donald (2012). *Edge of Empires: A History of Georgia*. London: Reaktion Books. σελίδες 132, 139–140. ISBN 978-1780230306.
2. ↑  Toumanoff, Cyril (1949–51). «The Fifteenth-Century Bagratids and the Institution of Collegial Sovereignty in Georgia». *Traditio* **7**: 173.
3. 1 2 3  Bagrationi, Vakhushti (1976). Nakashidze, N.T. επιμ. (PDF) (στα Russian). Tbilisi: Metsniereba. σελ. 41 .  Missing or empty `|title=` (βοήθεια)CS1 maint: Μη αναγνωρίσιμη γλώσσα (link)
4. ↑  Kenia, Marine (2002). «სამეფო პორტრეტი იენაშის იანის ეკლესიის მოხატულობაში [A royal portrait in murals of the Iani Church of Ienashi]» (στα Georgian, English). *Sakartvelos Sidzveleni* **2**: 94–106.

|  |  |  |
| --- | --- | --- |
| ΠροκάτοχοςΔαβίδ ΣΤ΄ της Γεωργίας | **βασιλιάς του Ιμερέτι**1293-1327 | ΔιάδοχοςΜιχαήλ της Ιμερετίας |
Το **Psi** είναι ένα πρόγραμμα πελάτης άμεσης επικοινωνίας για το πρωτόκολλο Jabber (XMPP) γραμμένο για το Qt toolkit. Τρέχει σε GNU/Linux, Mac OS X και Microsoft Windows. Έτοιμα RPM και deb πακέτα εγκατάστασης παρέχονται για μεγάλο αριθμό διανομών Linux. Κυκλοφορούν επίσης ανεπίσημες εκδοχές για FreeBSD και Sun Solaris.

Σκοπός
------

Ο σκοπός του προγράμματος Psi είναι η δημιουργία ενός ισχυρού και εύχρηστου XMPP προγράμματος πελάτη, που ακολουθεί αυστηρά τα σχέδια του πρότυπου XMPP και τα Jabber Extension Proposals (JEPs). Αυτό σημαίνει, πως η ομάδα του Psi δεν θα προσθέσει ένα χαρακτηριστικό, παρά μόνο αν αυτό γίνει δεχτό στα πρότυπα της κοινότητας Jabber. Έτσι εξασφαλίζεται η συμβατότητα, σταθερότητα και η προβλεψιμότητα του Psi, από την πλευρά του τελικού χρήστη αλλά και του προγραμματιστή.

Χαρακτηριστικά του Psi
----------------------

Επειδή το Jabber επιτρέπει μεταφορές σε άλλες υπηρεσίες, τις οποίες πολλοί διακομιστές παρέχουν, το Psi μπορεί να συνδεθεί στο Yahoo!, AIM, ICQ και στην Υπηρεσία Μηνυμάτων .NET. Άλλες υπηρεσίες που είναι διαθέσιμες είναι το RSS και το ATOM για συγκετρωτές ειδήσεων, η αποστολή SMS και η πρόγνωση καιρού.

Επιπρόσθετες λειτουργίες παρέχονται μέσω επεκτάσεων, όπως μεταφράσεις (20 γλώσσες το 2006), σύνολα εικονιδίων (για το πρόγραμμα, αλλά και τις διάφορες μεταφορές όπως το AIM, Yahoo!, κλπ.).

Από την έκδοση 0.9.2 και ύστερα, το Psi υποστηρίζει μεταφορές αρχείων μεταξύ πελατών Jabber, αλλά και σε χρήστες άλλων πρωτόκολλων, εφ'όσον και ο διακομιστής το επιτρέπει. Η έκδοση 0.9.3, που κυκλοφόρησε τον Ιανουάριο του 2005, πρόσθεσε την δυνατότητα ενημέρωσης "Η επαφή δακτυλογραφεί" (που δουλέυει και με επαφές AIM και MSN) και διόρθωσε αρκετά προβλήματα χρήσης των προηγούμενων εκδόσεων. Η έκδοση 0.10, που κυκλοφόρησε ένα χρόνο αργότερα, πρόσθεσε δυνατότητες αυτόματης επαναταξινόμησης του κατάλογου επαφών και του πεδίου σύνθεσης των παραθύρων συνομιλίας, οργάνωση των συνομιλιών σε ετικέττες (tabbed chat), υποστήριξη του συστήματος σύμανσης Growl για Mac OS X, διαφάνεια παραθύρων (μόνο για Windows και Mac OS X) και άλλες πολλές τροποποιήσεις.

Το Psi επιτρέπει επίσης ισχυρή ασφάλεια μέσω των πρωτοκόλλων SASL και TLS. Μπορεί λοιπόν να χρησιμοποιηθεί για σύνδεση σε ένα λογαριασμό Google Talk.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Psi (πελάτης άμεσης επικοινωνίας)** |

* (Αγγλικά) Ο επίσημος ιστότοπος του Psi
* (Αγγλικά) Σελίδες wiki για το Psi

1. ↑  «Release 1.5». 6 Σεπτέμβριος 2020. Ανακτήθηκε στις 14 Σεπτέμβριος 2020.
Τιμητικό δίπλωμα του συλλόγου της Ιεράπολης Αιγάλεω, για την προσφορά του Ν. ΜπαϊρακτάρηΟ **Νίκος Μπαϊρακτάρης** (Αθήνα, 1926-Αιγάλεω 8 Ιανουαρίου 2001, 1.80 μ.) ήταν Έλληνας τερματοφύλακας και προπονητής ποδοσφαίρου. Επίσης, ήταν διεθνής με την ομάδα των Ενόπλων Δυνάμεων.

Ποδοσφαιριστής
--------------

Ο Μπαϊρακτάρης ξεκίνησε τον αθλητισμό στον ΠΑΟ Ρουφ, από όπου το 1949 μεταγράφηκε στο Αιγάλεω. 

Υπήρξε τερματοφύλακας της ομάδας για 6 συνεχόμενα έτη, κερδίζοντας ένα πρωτάθλημα Β΄κατηγορίας Αθηνών (1950), ένα τίτλο Α2 κατηγορίας Αθηνών (1954) και παράλληλα την άνοδο στην κορυφαία κατηγορία του Αθηναϊκού ποδοσφαίρου.

Συμμετείχε σε 68 επίσημους αγώνες πρωταθλήματος, από το 1949 έως και το 1955. Αρκετά αργότερα, ακολούθησε το επάγγελμα του προπονητή, στο οποίο διακρίθηκε ιδιαίτερα.

Προπονητής
----------

Έγγραφο του Συνδέσμου Ελλήνων Προπονητών, για την αποφοίτηση του Νίκου ΜπαϊρακτάρηΤο 1965 αποφοίτησε από τη σχολή προπονητών, ενώ παράλληλα εργάζονταν ως τεχνικός στη Ιεράπολη. Δούλεψε κατά σειρά στο Αιγάλεω (1965-66), στον Παναργειακό δυο φορές (1966-67 και 1979 όταν τον ανέβασε στο Εθνικό Ερασιτεχνικό), στα Τρίκαλα (2 φορές), στον Ολ. Βόλου τον οποίο οδήγησε το 1969 στην Α΄Εθνική, στην Καστοριά (1970), στον Παναιτωλικό (2 φορές), στη Θήβα (1972), στον Ορφέα Αιγάλεω, στην Κόρινθο, στον Ηλυσιακό, στη Νίκη Βόλου (2 φορές), στον ΠΑΟ Ρουφ, στον Πανελευσινιακό στο Θεμιστοκλή κ.α.

Σε όσες ομάδες εργάσθηκε είχε τη φήμη αυστηρού τεχνικού και ήταν αγαπητός στους φιλάθλους.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

Ηλεκτρονικό αρχείο "Αθλητικής Ηχούς"

Νίκος Δημ. Νικολαΐδης "*50 Χρόνια Αιγάλεω*" (έκδοση δήμος Αιγάλεω, 1998)
Η **Avin Oil** είναι εταιρεία εμπορίας πετρελαιοειδών με έδρα το Μαρούσι Αττικής στην Ελλάδα, με δραστηριότητα σε 9 χώρες. Αποτελεί θυγατρική της ΜΟΤΟΡ ΟΪΛ σε ποσοστό 100%.

Ιστορία
-------

Η εταιρεία ιδρύθηκε το 1977 ως εμπορία λιπαντικών και το 1982 άρχισε να προμηθεύει με υγρά καύσιμα την Αττική. Το 1984 άρχισε να δραστηριοποιείται στη Βόρεια Ελλάδα. Από το 1985 ξεκίνησε την επέκτασή της στην αγορά της Πελοποννήσου ξεκινώντας από την περιοχή της Κορινθίας. Εν συνεχεία έδωσε έμφαση στη Δυτική Ελλάδα.

Δραστηριότητες
--------------

Δραστηριοποιείται στο χώρο με 660 πρατήρια καυσίμων που φέρουν το σήμα της σε όλη τη χώρα, και άλλα 440 στα Βαλκάνια. Αποτελεί μία από τις μεγαλύτερες εταιρείες εμπορίας υγρών καυσίμων στην Ελλάδα. Το 2015 είχε ετήσιες πωλήσεις περίπου 2.600.000 μετρικών τόνων.

Η AVIN διαθέτει Σταθμούς Εξυπηρέτησης Αυτοκινήτων (ΣΕΑ) σε διάφορα σημεία στην Ελλάδα. Το 2015 η εταιρεία ανέλαβε τη λειτουργία και των πρατηρίων καυσίμων της Cyclon Hellas, η οποία απορροφήθηκε από τη ΜΟΤΟΡ ΟΪΛ. Το ίδιο έτος, η AVIN τιμήθηκε με το βραβείο GOLD του Health & Safety Awards 2015.

Εξαγωγές
--------

Η AVIN εξάγει πετρελαιοειδή σε χώρες των Βαλκανίων, όπως η Βουλγαρία, η Βόρεια Μακεδονία, η Αλβανία, η Σερβία και η Ρουμανία, αλλά και στην Κύπρο, την Ιταλία και τη Μάλτα.

Λογότυπα
--------

* 1977-20181977-2018
* 2018-Σήμερα2018-Σήμερα

Παραπομπές
----------

1. ↑  Θυγατρικές & Συμμετοχές Αρχειοθετήθηκε 2019-11-05 στο Wayback Machine. ιστοσελίδα Motor Oil Hellas
2. 1 2  Cyclon: Στην Avin το δίκτυο πρατηρίων - Στην LPC η εμπορία και παραγωγή λιπαντικών energypress.gr
3. 1 2  Λαζαρίδου, Νικολέτα. «Η αγορά των πετρελαιοειδών προϊόντων στην Ελληνική οικονομία». *openarchives.gr*. σελ. 27. Ανακτήθηκε στις 1 Απριλίου 2011. [*νεκρός σύνδεσμος*]
4. ↑  AVIN OIL Α.Β.Ε.Ν.Ε.Π. moh.gr
5. ↑  «Η Avin Oil κερδίζει το βραβείο GOLD στα φετινά Βραβεία Ασφάλειας για το Πρόγραμμα Οδικών Μεταφορών της».[*νεκρός σύνδεσμος*] ΠΟΠΕΚ
6. ↑  «Η ΑVIN «αλλάζει πρόσωπο»». *www.insider.gr*. Ανακτήθηκε στις 29 Ιανουαρίου 2019.

Εξωτερικοί σύνδεσμοι
--------------------

* Επίσημος ιστότοπος
Η **Alliance One International** είναι διεθνής εταιρεία αποθήκευσης, διανομής και πώλησης και μία από τις δύο ανεξάρτητες εμπόρους φύλλων καπνού στον κόσμο. Η εταιρεία παράγει έσοδα κυρίως από την πώληση φύλλων καπνού και τις σχετικές αμοιβές επεξεργασίας από τους κατασκευαστές προϊόντων καπνού σε όλο τον κόσμο. Η αξία της εταιρείας είναι 1.270.000.000 δολάρια. Η εταιρεία κατέχει ηγετική θέση στο χώρο παραγωγής καπνού με τη λειτουργία περισσότερων από 50 εγκαταστάσεων παραγωγής σε όλο τον κόσμο. Η πελατειακή της βάση περιλαμβάνει τους μεγαλύτερους κατασκευαστές προϊόντων καπνού στον κόσμο, το Ηνωμένο Βασίλειο, την Ιαπωνία, την Κίνα, τις ΗΠΑ, τη Νοτιοανατολική περιοχή της Ασίας και ούτω καθεξής.

Ιστορία
-------

Η Alliance One International ιδρύθηκε το 2005, ως αποτέλεσμα της εταιρικής συγχώνευσης μεταξύ DIMON Incorporated και Standard Commercial Corporation.

Η DIMON Incorporated ιδρύθηκε το 1995 και αργότερα το 1997 απέκτησε την Intabex Holdings Worldwide, η οποία ήταν η τέταρτη μεγαλύτερη εταιρεία εμπορίας φύλλων καπνού του κόσμου εκείνη την εποχή. Η απόκτηση της εταιρείας θεωρήθηκε ως η μεγαλύτερη στην εμπορία φύλλων καπνού στον κόσμο.

Η Standard Commercial Corporation, η οποία ιδρύθηκε το 1910, λειτουργεί την επιχείρησή φύλλων καπνού στην περιοχή της Μεσογείου. Ήταν η τρίτη μεγαλύτερη έμπορος φύλλων καπνού του κόσμου πριν από τη συγχώνευση της DIMON.

Παραπομπές
----------

1. 1 2  «Alliance One Tobacco (Malawi) Ltd - AGE». Institute Development Economies Japan External Trade Organization. ide.go.jp. Ανακτήθηκε στις 17 Φεβρουαρίου 2014.
2. ↑  «Alliance One International, Inc.: NYSE:AOI quotes & news - Google Finance». Google.com. Ανακτήθηκε στις 17 Φεβρουαρίου 2014.
3. ↑  «AOI Profile | Alliance One International, Inc Stock - Yahoo! Finance». Finance.yahoo.com. Ανακτήθηκε στις 17 Φεβρουαρίου 2014.
4. 1 2  «Alliance One International : Company History». Aointl.com. Αρχειοθετήθηκε από το πρωτότυπο στις 9 Φεβρουαρίου 2014. Ανακτήθηκε στις 17 Φεβρουαρίου 2014.
5. ↑  «Acquisition of Intabex Holding Worldwide».

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Alliance One International  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **SOCAR** (*State Oil Company of Azerbaijan Republic*, αζερικά: *Azərbaycan Respublikası Dövlət Neft Şirkəti*) είναι εταιρεία πετρελαίου εξ ολοκλήρου κρατική που εδρεύει στο Μπακού του Αζερμπαϊτζάν. Η εταιρεία παράγει πετρέλαιο και φυσικό αέριο από τις χερσαίες και υπεράκτιες πεδιάδες στο τμήμα του Αζερμπαϊτζάν στην Κασπία Θάλασσα.

Λειτουργεί δύο διυλιστήρια πετρελαίου στη χώρα, εργοστάσιο επεξεργασίας αερίου και παρέχει φυσικό αέριο μέσω αγωγών σε όλη τη χώρα. Η εταιρεία διαθέτει πρατήρια καυσίμων με το εμπορικό σήμα SOCAR στο Αζερμπαϊτζάν, τη Γεωργία, την Ουκρανία, τη Ρουμανία και την Ελβετία. Η εταιρεία απασχολεί περίπου 61.000 εργαζόμενους.

Παραπομπές
----------

1. ↑  Η SOCAR θα έχει συνομιλίες στην Αθήνα για την εξαγορά του ΔΕΣΦΑ Αρχειοθετήθηκε 2016-09-24 στο Wayback Machine. ert.gr

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 300333278
* LCCN: no2013046801
* ISNI: 0000 0004 0446 0266
* GND: 1051339332

 |

 |
Το **Υπουργείο Εσωτερικών** (τουρκικά: *İçişleri Bakanlığı*) είναι υπουργείο της κυβέρνησης της Δημοκρατίας της Τουρκίας, αρμόδιο για εσωτερικές υποθέσεις που αφορούν την ασφάλεια στην Τουρκία.

Ο Υπουργός Εσωτερικών είναι επικεφαλής του Υπουργείου Εσωτερικών, μετέχοντας στο Συμβούλιο των Υπουργών το οποίο δίνει αναφορά απευθείας στον Πρόεδρο της Τουρκίας.

Παραπομπές
----------

1. ↑  Τουρκικό υπουργείο Εξωτερικών: Υπάρχει ζήτημα κυριότητας με νησίδες στο Αιγαίο protothema.gr

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 149521884
* GND: 4626063-8

 |

 |
Ο **Αντώνης Ρήγας** (γεννήθηκε στις 7 Μαρτίου 1959) είναι Έλληνας πρώην ποδοσφαιριστής, ο οποίος αγωνίστηκε στον Άρη, τη Ρόδο και τη Λάρισα, με την οποία κατέκτησε και το κύπελλο Ελλάδος του 1985.

Καριέρα
-------

Ο Ρήγας ξεκίνησε την καριέρα του από τις ακαδημίες της Μπόχουμ και μεταπήδησε στον Άρη το 1978. Στον Άρη αγωνίστηκε ως αναπληρωματικός και σκόραρε μια φορά εναντίον του ΟΦΗ, στις 18 Φεβρουαρίου 1979.

Το καλοκαίρι του 1979, μεταγράφηκε στην ομάδα της Ρόδου, όπου παρέμεινε για έξι χρόνια. Το 1979-80, οι Ροδίτες γνώρισαν τον υποβιβασμό, με τον Ρήγα να παίζει σε 24 αγώνες, σκοράροντας μία φορά. Η Ρόδος κατέκτησε την πρώτη θέση στη δεύτερη εθνική την επόμενη χρονιά, για να αγωνιστεί για τα δύο επόμενα χρόνια στην Α' εθνική. Ο Ρήγας συμμετείχε σε 31 ματς, πετυχαίνοντας τέσσερα γκολ.

Το 1983-84, έπαιξε στη Β' εθνική και το επόμενο καλοκαίρι μεταγράφηκε στην ομάδα της Λάρισας, με την οποία στην πρώτη του χρονιά κατέκτησε το κύπελλο Ελλάδος. Έπαιξε ως το 1986, όταν και αποχώρησε από τους "βυσσινί". Με τη Λάρισα αγωνίστηκε σε τρεις αγώνες του κυπέλλου Κυπελλούχων, εναντίον της ΒΦΚ Σιόφοκ στην Ουγγαρία στις 19 Σεπτεμβρίου 1984, εναντίον της Σερβέτ στη Γενεύη στις 7 Νοεμβρίου 1984 και εναντίον της Ντιναμό Μόσχας στις 20 Μαρτίου 1985.

Παραπομπές
----------

1. ↑  Last news Antonis Rigas (Larissa FC) | BeSoccer
2. ↑  Antonis Rigas - Player profile | Transfermarkt
3. ↑  Greece 1978/79 - RSSSF
4. ↑  Εφημερίδα Μακεδονία, 20/2/1979, Σελίδα: 4
5. ↑  Greece 1979/80 - RSSSF
6. ↑  Greece - List of Second Level Final Tables - RSSSF
7. ↑  Greece 1981/82 - RSSSF
8. ↑  Greece 1982/83 - RSSSF
9. ↑  1984-85 Κυπελλούχος Ελλάδος ~ vissini.gr | ΑΕΛ | LARISSA FC
10. ↑  Greece 1984/85 - RSSSF
11. ↑  Greece 1985/86 - RSSSF
12. ↑  Siófoki Bányász SE - AE Lárissa 1:1 (Cup Winners Cup 1984/85)
13. ↑  Servette Genève - AE Lárissa 0:1 - worldfootball.net
14. ↑  Dinamo Moskva - AE Lárissa 1:0 - worldfootball.net

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
Ο **Θεμιστοκλής Π. Πετροκόκκινος** ήταν Έλληνας έμπορος και τραπεζικός του 19ου αιώνα με καταγωγή από τη Χίο, που διετέλεσε κεντρικός τραπεζίτης της Βραζιλίας.

Ο Θεμιστοκλής ήταν μέλος της επιφανούς χιώτικης Οικογένειας των Πετροκόκκινων. Μετανάστευσε στη Βραζιλία, όπου έζησε για τριάντα περίπου χρόνια στην τότε πρωτεύουσα της χώρας Ρίο ντε Τζανέιρο, ασχολούμενος αρχικώς με το εμπόριο και στη συνέχεια με τον τραπεζικό κλάδο. Την περίοδο της βασιλείας του δεύτερου και τελευταίου Αυτοκράτορα της Βραζιλίας Πέτρου Β΄ ο Πετροκόκκινος διορίσθηκε διοικητής της αυτοκρατορικής Τράπεζας της Βραζιλίας (Banco do Brasil), που τότε ήταν η κεντρική τράπεζα της χώρας. Στη θέση αυτή παρέμεινε επί σειρά ετών, *«έχων τιμήν σπανίως αποδιδομένην εις ξένους»*. Στη συνέχεια ίδρυσε και διεύθυνε για λίγα χρόνια άλλη μεγάλη τράπεζα, και ταυτόχρονα μεγάλη σιδηροδρομική εταιρεία *«και ετέραν ιπποσιδηροδρόμου»*.

Στη συνέχεια ο Θεμιστοκλής Πετροκόκκινος εγκαταστάθηκε κοντά στους συγγενείς του στην Ευρώπη. Πέθανε στο Μόντε Κάρλο στις αρχές Απριλίου 1887.

Πηγές
-----

* Βενέτης, Αντώνης Ν.: «`Ενας `Ελληνας στη Βραζιλία», επιστολή στην *Καθημερινή*, 17 Ιουνίου 2014, σελ. 10
* *Νέα Εφημερίς*, Aθήναι 12 Απριλίου 1887
**Το Castelmola** ( Σικελικά : ***Castermula*** ) είναι ένας *δήμος* στην επαρχία της Μεσσήνης στην ιταλική περιφέρεια Σικελίας, που βρίσκεται περίπου 170 kilometres (110 mi) ανατολικά του Παλέρμο και περίπου 40 kilometres (25 mi) νοτιοδυτικά της Μεσσήνης. Στις 31 Δεκεμβρίου 2004 είχε πληθυσμό 1.107 κατοίκους και έκταση 16,4 square kilometres (6,3 sq mi).  Είναι ένα από τα I Borghi più belli d'Italia ("Τα πιο όμορφα χωριά της Ιταλίας"). 

Η Castelmola έχει αρχαιοελληνική καταγωγή. Βρίσκεται πάνω από την Ταορμίνα και παλαιότερα χρησίμευε ως ακρόπολη. Τις τελευταίες δεκαετίες έχει γίνει δημοφιλής τουριστικός προορισμός. Την Εργατική Πρωτομαγιά, η οποία στην Ιταλία πέφτει την 1η Μαΐου, υπάρχει ένα ετήσιο μουσικό φεστιβάλ «Castelrock», που πραγματοποιείται στην κεντρική πλατεία, το οποίο περιλαμβάνει ζωντανές μουσικές παραστάσεις από ντόπιους μουσικούς.  Η Castelmola προτάθηκε ως ένα από τα πιο όμορφα χωριά της Ιταλίας.

Η Castelmola συνορεύει με τους ακόλουθους δήμους: Gaggi, Letojanni, Mongiuffi Melia, Taormina .

Δημογραφική εξέλιξη
-------------------

1. ↑  All demographics and other statistics: Italian statistical institute Istat.
2. ↑  «Sicilia» (στα Ιταλικά). Ανακτήθηκε στις 1 Αυγούστου 2023.
3. ↑  «Home». *gazzettajonica.it*.
Το **Κύπελλο Πρωταθλητριών Καλαθοσφαίρισης Αμερικής** (ισπανικά: *FIBA Liga de las Américas*, πορτογαλικά: *FIBA Liga das Américas*, αγγλικά: *FIBA Americas League*) ήταν διεθνής επαγγελματική διασυλλογική διοργάνωση καλαθοσφαίρισης ανδρών, η οποία διεξαγόταν ετησίως από συλλόγους της Αμερικής. Υπεύθυνη για τη διεξαγωγή της διοργάνωσης ήταν η FIBA Americas. Ο θεσμός ξεκίνησε στις 4 Δεκεμβρίου του 2007, και καταργήθηκε το 2019, αφού αντικαταστάθηκε από το Μπάσκετμπολ Τσάμπιονς Λιγκ Αμερικής.

Η νικήτρια της διοργάνωσης στέφονταν πρωταθλήτρια σε όλη την περιοχή της ζώνης της FIBA Americas. Υπήρξε η πρώτη τη τάξει και πιο σημαντική επαγγελματική διεθνής διασυλλογική διοργάνωση καλαθοσφαίρισης στις περιοχές της Νότιας, Κεντρικής Αμερικής, Καραϊβικής και του Μεξικού. Το πρωτάθλημα ολοκληρωνόταν κάθε χρόνο σε μια τελική αναμέτρηση τεσσάρων ομάδων, με την ονομασία *FIBA Americas League Final Four*. Η νικήτρια κάθε περιόδου, αγωνιζόταν εναντίον της νικήτριας της Ευρωλίγκας στο Διηπειρωτικό Κύπελλο, για να κριθεί ο πρωταθλητής σε παγκόσμιο επίπεδο.

Ιστορία
-------

### Ονομασίες της διοργάνωσης

* **Εποχή CONSUBASQUET: (1946–2007)**
	+ Καμπεονάτο Σουδαμερικάνο ντε Κλούμπες: (1946–1995)
	+ Λίγα Σουδαμερικάνα ντε Μπάσκετμπολ: (1996–2007)
* **Εποχή FIBA Americas: (2007–σήμερα)**
	+ ΦΙΜΠΑ Αμέρικας Λιγκ: (2007–σήμερα)

Παραπομπές
----------

1. ↑  «FIBA Americas League - Clubs gear up for tip off». FIBA. Αρχειοθετήθηκε από το πρωτότυπο στις 9 Ιανουαρίου 2008. Ανακτήθηκε στις 5 Δεκεμβρίου 2007.
2. ↑  La Liga de las Américas de básquetbol fue presentada en el Hotel Hilton de Buenos Aires. espndeportes.espn.go.com
3. ↑  Se presentó la Gran Fiesta. Αρχειοθετήθηκε 2008-06-22 στο Wayback Machine. pickandroll.com.ar

Εξωτερικοί σύνδεσμοι
--------------------

* Επίσημος ιστότοπος
Σούσι εμβαπτίζεται σε σάλτσα σόγιας.
Το λεγόμενο **ντιπ** (από το αγγλικό *dip* = εμβαπτίζω) ή «σάλτσα βουτήματος» είναι συνηθισμένο άρτυμα για πολλά είδη φαγητού. Τα ντιπ(ς) χρησιμεύουν στο να προσθέτουν γεύση ή υφή σε ένα απλό συνήθως φαγητό, όπως είναι η πίτα (ψωμί), άλλα προϊόντα που βασίζονται στη ζύμη, τα κράκερ, ωμά λαχανικά, καρποί, θαλασσινά, μικρά τεμάχια κρέατος ή τυριού, τσιπς (πατατάκια ή τσιπς τορτίγιας), φαλάφελ και κάποιες φορές ακόμα και ολόκληρα σάντουιτς στην περίπτωση του *au jus*. Αντίθετα με άλλες σάλτσες, αντί για την προσθήκη της σάλτσας στο φαγητό, το φαγητό εμβαπτίζεται μέσα στη σάλτσα.

Τα ντιπ καταναλώνονται συνήθως με τύπους φαγητού όπως η τροφή σε τεμάχια που τρώγεται με τα δάκτυλα και τα ορεκτικά. Τα παχύρρευστα ντιπ, που βασίζονται στην κρέμα γάλακτος, το γιαούρτι, τη μαγιονέζα, τα μαλακό (κρεμώδη) τυριά ή τα λιωμένα φασόλια, αποτελούν συνοδευτικό των αμερικανικών ορεκτικών και είναι πιο λεπτόρρευστα από ό,τι τα αλείμματα, τα οποία μπορούν να αραιωθούν και να γίνουν ντιπ.

Τα ντιπ σε διάφορες μορφές τους καταναλώνονται σε όλο τον κόσμο, ενώ και χρονικώς οι άνθρωποι χρησιμοποιούν σάλτσες για εμβάπτιση επί χιλιάδες χρόνια.

Μερικά ντιπ
-----------

(με ελληνική αλφαβητική σειρά)

* Άιβαρ
* Βαλσάμικο ξίδι
* Σκορδοβούτυρο (*beurre à la bourguignonne*)
* Γάρος (το αρχαίο ντιπ του ελληνορρωμαϊκού κόσμου)
* Γλυκόξινη σάλτσα
* Γουακαμόλε
* Κέτσαπ
* Κέτσαπ μπανάνας
* Σάλτσα κοκτέιλ (για γαρίδες)
* Μαγιονέζα, η βάση πολλών ντιπ και από μόνη της ντιπ για κρύο κοτόπουλο, λαχανικά, τηγανιτές πατάτες και θαλασσινά
* Μαρινάρα
* Μέλι
* Μέντα (σάλτσα)
* Μουστάρδα
* Μουχαμάρα
* Μπαμπά γκανούς
* Μπάνια κάουντα
* Σάλτσα μπάρμπεκιου
* Ναμ τσιμ, ταϊλανδικό ντιπ
* Σάλτσα τυριού για Νάτσος
* Ντρέσινγκ του ράντσου
* Nước chấm, ντιπ του Βιετνάμ
* Ξινή κρέμα
* Σάλτσα πάπιας (ή «πορτοκαλί σάλτσα»)
* Ρεμουλάντ
* Ρομέσκο ή ρουμέσκου (καταλανικό ντιπ ντομάτας)
* Σάλτσα σόγιας
* Σαμπάλ
* Σατσίβι
* Σιράτσα
* Σμέτανα
* Υγρή σοκολάτα (μορφή «φοντύ»)
* Ντιπ σπανακιού
* Ταραμοσαλάτα
* Σάλτσα ταρτάρ
* Τεντσούγιου, ιαπωνικό για τεμπούρα
* Τζατζίκι
* Τκεμαλί
* Τσίλι κον κέσο
* Τσιμιτσούρι
* Τυρί πιμέντο
* Τυροκαυτερή
* Φοντύ
* Χούμους
* Σάλτσα από Χρένο

Δείτε επίσης
------------

* Πελτές
* Άρτυμα

Παραπομπές
----------

1. ↑  Rombauer, Irma S.· Becker, Marion Rombauer· Becker, Ethan (1997) [1931]. *The Joy of Cooking*Απαιτείται δωρεάν εγγραφή. Illustrated by Laura Hartman Maestro (Rev. έκδοση). Νέα Υόρκη: Scribner. σελίδες 145-146. ISBN 0-684-81870-1.  Unknown parameter `|name-list-style=` ignored (βοήθεια)
2. ↑  [ *The Oxford Companion to American Food and Drink*, σελ. 145
Η **Ινδική Ολυμπιακή Ομοσπονδία** (χίντι: भारतीय ओलम्पिक संघ, αγγλικά *Indian Olympic Association*) είναι ο οργανισμός που είναι υπεύθυνος για την επιλογή αθλητών με σκοπό να εκπροσωπήσουν την Ινδία στους Ολυμπιακούς Αγώνες, στους Ασιατικούς Αγώνες και σε άλλες διεθνείς αθλητικές συναντήσεις και για τη διαχείριση των ινδικών ομάδων στις εκδηλώσεις. Λειτουργεί επίσης ως «Ινδική Ολυμπιακή Αγώνων Κοινοπολιτείας», υπεύθυνη για την επιλογή αθλητών με σκοπό να εκπροσωπήσουν την Ινδία στους Αγώνες της Κοινοπολιτείας.

Παραπομπές
----------

1. ↑  «India at the Commonwealth Games». Commonwealth Games Federation. Αρχειοθετήθηκε από το πρωτότυπο στις 16 Ιανουαρίου 2014. Ανακτήθηκε στις 17 Νοεμβρίου 2012.

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 592145857892623020770

 |

 |
Η **Σημαία της Αυστραλιανής Αμυντικής Δύναμης** (αγγλικά: *Australian Defence Force Ensign*) είναι σημαία της Αυστραλίας η οποία εκπροσωπεί τις Τρεις Υπηρεσίες (tri-service) της Αυστραλιανής Αμυντικής Δύναμης. Η σημαία χαρακτηρίστηκε ως "Σημαία της Αυστραλίας" σύμφωνα με το άρθρο 5 του νόμου περί σημαιών του 1953 στις 14 Απριλίου 2000.

Το Βασιλικό Αυστραλιανό Πολεμικό Ναυτικό και η Πολεμική Αεροπορία έχουν σημαίες, τη σημαία του Αυστραλιανού Ναυτικού Ναυτικού και τη σημαία τής Αυστραλιανής Πολεμικής Αεροπορίας αντίστοιχα. Ο στρατός παραδοσιακά έχει χρησιμοποιήσει την αυστραλιανή σημαία. Η Σημαία της Άμυνας υποτίθεται ότι χρησιμοποιείται στην περίπτωση κοινών δραστηριοτήτων. Οι σημαίες του προσωπικού των διοικήσεων των τριών υπηρεσιών, όπως του Αρχηγού Άμυνας και του Υπουργού Άμυνας, προέρχονται από τη Σημαία της Άμυνας.

Αποτελείται από τρεις κάθετες ζώνες: σκούρο μπλε, κόκκινο και γαλάζιο, που αντιπροσωπεύουν το πολεμικό ναυτικό, το στρατό ξηράς και την πολεμική αεροπορία αντίστοιχα. Στο κέντρο υπάρχει το έμβλημα των τριών υπηρεσιών με κίτρινο χρώμα. Το έμβλημα αυτό φέρει μια άγκυρα, σπαθιά και έναν αετό με φτερά σε προέκταση πάνω από ένα μπούμερανγκ και κάτω από την κορυφή στην οποία υπάρχει το Αστέρι της Κοινοπολιτείας.

Παραπομπές
----------

1. ↑  Joint Service Flags (Australia) Flags of the World

Εξωτερικοί σύνδεσμοι
--------------------

* Επίσημος ιστότοπος